CELEX: 31994R3061
Language: el
Date: 1994-12-15 00:00:00
Title: Κανονισμός (ΕΚ) αριθ. 3061/94 της Επιτροπής της 15ης Δεκεμβρίου 1994 για τροποποίηση του κανονισμού (ΕΟΚ) αριθ. 2828/93 και για την καθιέρωση των κοινών λεπτομερειών ελέγχου της χρησιμοποιήσεως ή/και του προορισμού των εισαγομένων προϊόντων των κωδικών ΣΟ 1515 90 59 και 1515 90 99

Avis juridique important

|

31994R3061

Κανονισμός (ΕΚ) αριθ. 3061/94 της Επιτροπής της 15ης Δεκεμβρίου 1994 για τροποποίηση του κανονισμού (ΕΟΚ) αριθ. 2828/93 και για την καθιέρωση των κοινών λεπτομερειών ελέγχου της χρησιμοποιήσεως ή/και του προορισμού των εισαγομένων προϊόντων των κωδικών ΣΟ 1515 90 59 και 1515 90 99  

Επίσημη Εφημερίδα αριθ. L 323 της 16/12/1994 σ. 0020 - 0020 Φινλανδική ειδική έκδοση: Κεφάλαιο 3 τόμος 64 σ. 0028  Σουηδική ειδική έκδοση: Κεφάλαιο 3 τόμος 64 σ. 0028 

ΚΑΝΟΝΙΣΜΟΣ (ΕΚ) αριθ. 3061/94 ΤΗΣ ΕΠΙΤΡΟΠΗΣ της 15ης Δεκεμβρίου 1994 για τροποποίηση του κανονισμού (ΕΟΚ) αριθ. 2828/93 και για την καθιέρωση των κοινών λεπτομερειών ελέγχου της χρησιμοποιήσεως ή/και του προορισμού των εισαγομένων προϊόντων των  κωδικών ΣΟ 1515 90 59 και 1515 90 99Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 3179/93 (2),  Εκτιμώντας:  ότι ο κανονισμός (ΕΟΚ) αριθ. 2828/93 της Επιτροπής της 15ης Οκτωβρίου 1993 για τη θέσπιση τω κοινών λεπτομερειών ελέγχου και της χρησιμοποίησης ή/και του προορισμού των εισαγόμενων προϊόντων των κωδικών ΣΟ 1515 90 59 και 1515 90 99 (3), όπως  τροποποιήθηκε τελευταία από τον κανονισμό (ΕΚ) αριθ. 2206/94 (4), προβλέπει την κατάθεση εγγυήσεως 110 Ecu ανά 100 χιλιόγραμμα πριν από τη θέση σε ελεύθερη κυκλοφορία του προϊόντος- ότι ένα από τα στοιχεία που ελήφθησαν υπόψη για τον καθορισμό της  εγγυήσεως ήταν η εγγύηση που προβλέπεται στο άρθρο 17 του κανονισμού (ΕΟΚ) αριθ. 2677/85 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 3498/93 (6)- ότι μετά τη μείωση της ενισχύσεως στην κατανάλωση για το ελαιόλαδο και  λαμβάνοντας υπόψη τις διατάξεις του κανονισμού (ΕΚ) αριθ. 2633/94 της Επιτροπής (7) περί προβλέψεως προσωρινών συμπληρωματικών μέτρων σχετικά με τη χορήγηση ενίσχυσης στην κατανάλωση, η εγγύηση θα μειωθεί από την 1η Δεκεμβρίου 1994- ότι πρέπει, συνεπώς,  να προσαρμοσθεί η εγγύηση που αναφέρεται στον κανονισμό (ΕΟΚ) αριθ. 2828/93 από την ίδια ημερομηνία- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 1 παράγραφος 3 του κανονισμού (ΕΟΚ) αριθ. 2828/93, οι όροι "110 Ecu ανά 100 χιλιόγραμμα" αντικαθίστανται από τους όρους "80 Ecu ανά 100 χιλιόγραμμα".   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Δεκεμβρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Δεκεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 285 της 20. 11. 1993, σ. 9.  (3) ΕΕ αριθ. L 258 της 16. 10. 1993, σ. 15.  (4) ΕΕ αριθ. L 236 της 10. 9. 1994, σ. 16.  (5) ΕΕ αριθ. L 254 της 25. 9. 1985, σ. 5.  (6) ΕΕ αριθ. L 319 της 21. 12. 1993, σ. 20.  (7) ΕΕ αριθ. L 280 της 29. 10. 1994, σ. 44.